google/wiki40b huggingface dataset:
Εθνική Αυστρίας (καλαθοσφαίριση γυναικών)

Συμμετοχή σε διεθνείς διοργανώσεις

Η Ομοσπονδία Καλαθοσφαίρισης της χώρας υπήρξε μέλος της FIBA ήδη το 1934.
Η γυναικεία εθνική ομάδα έλαβε μέρος στα Ευρωπαϊκά Πρωταθλήματα που διεξήχθησαν τη δεκαετία του 1950, καθώς και σε δύο διοργανώσεις στις αρχές της δεκαετίας του 1970. Σε καμία από αυτές τις περιστάσεις δεν κατέκτησε κάποιο μετάλλιο και κατά συνέπεια δεν έχει αγωνιστεί ποτέ ούτε σε Ολυμπιακούς Αγώνες ούτε σε Παγκόσμια Πρωταθλήματα. Στη συνέχεια έπεσε σε μακροχρόνια αδράνεια προτού ξεκινήσει ξανά να λαμβάνει μέρος στο κατώτερο τη τάξει πρωτάθλημα ευρωπαϊκής εμβέλειας, γνωστό σήμερα ως «Ευρωπαϊκό Πρωτάθλημα Μικρών Κρατών FIBA».
Ρόρι ΜακΝτόναλντ

Καριέρα στις μεικτές πολεμικές τέχνες

O ΜακΝτόναλντ είναι Ιρλανδικής, Σκωτσέζικης και Νορβηγικής καταγωγής. Ξεκίνησε να προπονείται με τον David Lea στην ηλικία των 14 ετών με την ομάδα Toshido Fighting Arts Academy από την Κελόουνα της Βρετανικής Κολομβίας. Μετακόμισε στο Μόντρεαλ και έγινε μέλος του Tristar Gym, που ιδρύθηκε από τον πρώην πρωταθλητή ημιμεσαίων βαρών του UFC, Ζορζ Σεν-Πιέρ, έπειτα από την ήττα του από τον Κάρλος Κόντιτ.
Ο ΜακΝτόναλντ πραγματοποίησε το ντεμπούτο του στην ηλικία των δεκαέξι, με νίκη εναντίον του Τέρι Τιάρα, σε ένα γεγονός του Extreme Fighting Challenge.

King of the Cage

Στη συνέχεια βελτίωσε το ρεκόρ του σε 2-0, επικρατώντας του Κεν Τραν στο ντεμπούτο του στο King of the Cage. Νίκησε μια μάχη στο γεγονός Rumble in the Cage και έπειτα υπέγραψε αποκλειστικό συμβόλαιο με το King of the Cage. Κέρδισε δύο αγώνες μετά το ντεμπούτο του και επιβραβεύτηκε με αγώνα για το καναδικό πρωτάθλημα ελαφρών βαρών του KOTC, κόντρα στον Κέιτζαν Τζόνσον, τον οποίο και κέρδισε. Ο ΜακΝτόναλντ αγωνίστηκε και για το πρωτάθλημα ελαφρών βαρών του KOTC, εναντίον του Κλέι Φρεντς, τον οποίο κατάφερε να βγάλει νοκ-άουτ στον δεύτερο γύρο. Μετά τον αγώνα ο ΜακΝτόναλντ ανέβηκε κατηγορία κιλών με την μετάβασή του στην κατηγορία ημιμεσαίων κιλών και νίκησε επιτυχώς τον Έλμερ Γουότερχεν μέσω υποταγής (armbar).
Υπολογιστής ταμπλέτα Σάμτζιγιον

Ο Υπολογιστής ταμπλέτα Σάμτζιγιον (κορεατικά χάνγκουλ: 판형 콤퓨터 삼지연, μεταγραφή στο λατινικό αλφαβητο: p’anhyŏng k’omp’yut’ŏ samjiyŏn) είναι Βορειοκορεατικός υπολογιστής ταμπλέτα ο οποίος έχει αναπτυχθεί από το Ινστιτούτο Έρευνας Τεχνολογίας Πολυμέσων του Κορεατικού Κέντρου Υπολογιστών, και χρησιμοποιεί το λογισμικό Android. Είναι η πρώτη ταμπλέτα της χώρας η οποία είναι ικανή να λάβει τηλεοπτικές μεταδόσεις.
Η ταμπλέτα περιέχει έναν περιηγητή με υποστήριξη για το Βορειοκορεατικό εσωτερικό δίκτυο Γκουάνγκμιονγκ. Ωστόσο, δεν υπάρχει υποστήριξη Wi-Fi.
Θεωρείται ότι οι υπολογιστές έχουν κατασκευαστεί στην Κίνα και το λογισμικό τους έχει τοπικοποιηθεί για την Βόρεια Κορέα.
1325 Ινάντα

Φυσικά χαρακτηριστικά

Η μέση διάμετρος της Ινάντα εκτιμάται σε 10,87 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,3756. Η Ινάντα περιστρέφεται γύρω από τον εαυτό της μία φορά κάθε περίπου 18 ως 23 ώρες.
ΚΣ Ζιούλ Πετροσάνι

Ιστορία

Η ομάδα ιδρύθηκε σαν Clubul Atletic al Minerilor din Petroşani. Το 1925 ήταν φιναλίστ στο Πρωτάθλημα ποδοσφαίρου Ρουμανίας. Τα περισσότερα χρόνια αγωνιζόταν στο Πρωτάθλημα ποδοσφαίρου Ρουμανίας και στη Liga II. Έχει αγωνιστεί στο Πρωτάθλημα ποδοσφαίρου Ρουμανίας για 41 περιόδους. Το 1974 κέρδισε το κύπελλο Ρουμανίας και ήταν φιναλίστ το 1972. Το 1979 ήταν φιναλίστ στο Βαλκανικό Κύπελλο συλλόγων ποδοσφαίρου.
Ρέτζιναλντ Α΄, κόμης της Βουργουνδίας

βιογραφία

Ήταν γιος και διάδοχος του Όθωνα-Γουλιέλμου, πρώτου κόμη της Βουργουνδίας και της Ερμεντρούδης του Ρουσύ, κόρης του Ρέτζιναλντ κόμη του Ρουσύ. Ο Ρέτζιναλντ Α΄ νυμφεύτηκε την Αλίκη της Νορμανδίας, κόρη του Ριχάρδου Β΄ δούκα της Νορμανδίας (1016).  Διαδέχθηκε τον πατέρα του με τον θάνατο εκείνου (1026)· τον ίδιο τον διαδέχθηκε ο μεγαλύτερος γιος του Γουλιέλμος Α΄ ο Μέγας.
Αλέα (Θεσσαλία)

Η Αλέα (αρχαία ελληνικά: Ἀλέας) ήταν αρχαία πόλη στην αρχαία Θεσσαλία. Η θέση της Αλέας είναι άγνωστη προς το παρόν.
Αχμέτ Ναζίφ

Προσωπική ζωή

Γεννήθηκε στην Αλεξάνδρεια στις 8 Ιουλίου του 1952. Αποφοίτησε από το σχολείο αρρένων της Ελ Νασρ της Αλεξάνδρειας. Έκανε σπουδές ηλεκτρονικής και τηλεπικοινωνιών στο πανεπιστήμιο του Καΐρου. Απέκτησε διδακτορικό τίτλο στο Computer Engineering (Μηχανικός Υπολογιστών) από το πανεπιστήμιο Μακ Τζιλ του Καναδά. Είναι παντρεμένος και έχει 2 γιους.

Πολιτική καριέρα

Υπηρέτησε ως υπουργός Τηλεπικοινωνιών στην κυβέρνηση του προκατόχου του, Ατέφ Εμπέιντ. Διορίστηκε στην πρωθυπουργία από τον πρόεδρο Χόσνι Μουμπάρακ στις 9 Ιουλίου του 2004. Στις 27 Σεπτεμβρίου του 2005 η κυβέρνησή του παραιτήθηκε λόγω εκλογών και παρέμεινε υπηρεσιακός ως το Δεκέμβριο της ίδιας χρονιάς, οπότε σχηματίστηκε η νέα κυβέρνηση. Στις 29 Ιανουαρίου 2011 ο Μουμπάρακ έπαυσε τον Ναζίφ από τα καθήκοντά του, σε μια προσπάθεια να κατευνάσει το εντελώς έκρυθμο κλίμα που έχει δημιουργηθεί στη χώρα από τις 23 Ιανουαρίου, με αλλεπάλληλες αντικαθεστωτικές διαδηλώσεις. Μετά από διάταγμα του Αιγύπτιου προέδρου, νέος πρωθυπουργός διορίστηκε ο υπουργός Αεροπορίας, πτέραρχος Αχμέντ Σαφίκ.

Καταδίκη

Τον Ιούλιο του 2015 ο Ναζίφ καταδικάστηκε σε φυλάκιση 5 ετών για διαφθορά, έπειτα από έφεση σε προηγούμενη καταδίκη του, που ήταν σε ποινή φυλάκισης 3 ετών.
Τζόζεφ Ενακαρίρε

Συλλογική Καριέρα

Γεννημένος στο Ουόρι, ο Ενακαρίρε διακρίθηκε από νεαρή ηλικία αγωνιζόμενος με τα χρώματα της Σταντάρ Λιέγης, προτού μεταγραφεί στην Σπόρτινγκ Λισαβόνας ενόψει της σεζόν 2004-05, υπογράφοντας συμβόλαιο διάρκειας τεσσάρων ετών, πετυχαίνοντας, σταδιακά, να αποτελέσει βασικό στέλεχος της ομάδας. Ωστόσο, ύστερα από παρουσίας μόλις μίας σεζόν στον σύλλογο, πωλήθηκε στην ρωσική ΦΚ Ντιναμό Μόσχας.
Αποτυγχάνοντας να προσαρμοστεί, ο Ενακαρίρε παραχωρήθηκε ως δανεικός, τον Αύγουστο του 2006, στην ομάδα της γαλλικής Λιγκ 1, ΦΚ Ζιροντέν ντε Μπορντώ, ενώ ένας πρώην συμπαίκτης του αμυντικός από την Σπόρτινγκ, ο Μπέτο, αναχωρούσε με προορισμό την Ρεκρεατίβο δε Ουέλβα, επίσης ως δανεικός. Είχε σχετικά σημαντικό χρόνο συμμετοχής στην διάρκεια της σεζόν ενώ, αφότου ο γαλλικός σύλλογος αποφάσισε να μην κάνει χρήση του σχετικού όρου αγοράς του, μετακόμισε στην Ελλάδα, για λογαριασμό του Παναθηναϊκού, υπό την μορφή δανεισμού για διάρκεια μίας σεζόν.
Τον Ιούλιο του 2009, ο Ενακαρίρε πραγματοποίησε, ανεπιτυχώς, δοκιμαστική περίοδο με την γαλλική ΦΚ Μετς. Την αμέσως επόμενη χρονιά, δοκιμαστικές περίοδοι τις οποίες πραγματοποίησε με τις Οντένσε Μπόλντκλουμπ και ΦΚ Ενεργκί Κότμπους είχαν ανάλογο αποτέλεσμα.
Στα τέλη Ιουνίου του 2012, έπειτα από διάστημα τεσσάρων ετών εκτός ποδοσφαιρικής δραστηριότητας, ο Ενακαρίρε αποκτήθηκε από την ΣΠ Λα Φιορίτα, προκειμένου να ενισχύσει την πρώτη προσπάθεια της ομάδας από τον Άγιο Μαρίνο στο ΟΥΕΦΑ Γιουρόπα Λιγκ. Τον Μάρτιο της αμέσως επόμενης χρονιάς, μετακόμισε εκ νέου, αυτή την φορά στην Λετονία για λογαριασμό της πρωταθλήτριας ομάδας του λετονικού πρωταθλήματος, ΦΚ Ντάουγκαβα, ωστόσο το συμβόλαιό του με τον σύλλογο λύθηκε έπειτα από χρονικό διάστημα μόλις τεσσάρων μηνών.

Διεθνής Καριέρα

Νιγηριανός διεθνής από το 2003, ο Ενακαρίρε αγωνίστηκε με τους Super Eagles στο Κύπελλο Εθνών Αφρικής του 2004 και του 2006. Αποτέλεσε βασικό στέλεχος της ομάδας στην διάρκεια της τελευταίας διοργάνωσης, όπου και η χώρα του τερμάτισε στην τρίτη θέση, δεχόμενη μόλις τρία τέρματα.
Φιλοσοφία της θρησκείας

Γενικά

Ο φιλόσοφος Γουίλιαμ Ρόου (William L. Rowe) χαρακτήρισε τη φιλοσοφία της θρησκείας ως: «κριτική εξέταση των βασικών θρησκευτικών πεποιθήσεων και ιδεών». Η φιλοσοφία της θρησκείας καλύπτει εναλλακτικές πεποιθήσεις για το Θεό (ή θεούς), την αλληλεπίδραση μεταξύ επιστήμης και θρησκείας, τη φύση και την έκταση του καλού και του κακού και τις θρησκευτικές απόψεις για τη γέννηση, την ιστορία και τον θάνατο. Ο τομέας επίσης περιλαμβάνει τις ηθικές επιπτώσεις των θρησκευτικών υποχρεώσεων, τη σχέση της με την πίστη, τη λογική, την εμπειρία και την παράδοση, τις έννοιες του φανταστικού, την ιερή αποκάλυψη, το μυστικισμό, την εξουσία και τη σωτηρία.
Ο όρος φιλοσοφία της θρησκείας δεν χρησιμοποιήθηκε ευρέως στη Δύση μέχρι τον 19ο αιώνα, και τα περισσότερα πρώιμα σύγχρονα φιλοσοφικά έργα περιελάμβαναν ένα μείγμα θρησκευτικών θεμάτων και μη θρησκευτικού περιεχομένου φιλοσοφικά ερωτήματα. Στην Ασία παραδείγματα περιλαμβάνουν κείμενα όπως τα «Hindu Upanishads», τα έργα του Δαοϊσμού και του Κομφουκιανισμού και έγγραφα του Βουδισμού. Οι ελληνικές φιλοσοφίες όπως ο Πυθαγορισμός και ο Στωικισμός περιλάμβαναν θρησκευτικά στοιχεία και θεωρίες για τις θεότητες και η μεσαιωνική φιλοσοφία επηρεάστηκε έντονα από τις τρεις μεγάλες μονοθεϊστικές αρχαϊκές θρησκείες. Στον δυτικό κόσμο, πρώιμοι σύγχρονοι φιλόσοφοι όπως ο Τόμας Χομπς, ο Τζον Λοκ και ο Τζορτζ Μπέρκλεϊ συζήτησαν θρησκευτικά θέματα παράλληλα με κοσμικά φιλοσοφικά ζητήματα.
Η φιλοσοφία της θρησκείας διακρίνεται από τη θεολογία επισημαίνοντας ότι, για τη θεολογία, «οι κριτικοί της προβληματισμοί βασίζονται σε θρησκευτικές πεποιθήσεις» . Επίσης, «η θεολογία είναι υπεύθυνη σε μια αρχή που ξεκινά τη σκέψη της, μιλώντας και μαρτυρώντας ... [ενώ] η φιλοσοφία βασίζει τα επιχειρήματά της με βάση τις διαχρονικές αποδείξεις».
Ορισμένες πτυχές της φιλοσοφίας της θρησκείας θεωρούνται κλασικά ως μέρος της μεταφυσικής. Στη μεταφυσική του Αριστοτέλη, η απαραιτήτως προγενέστερη αιτία της αιώνιας κίνησης ήταν ένας αδιάσπαστος κινητήρας, ο οποίος, όπως και το αντικείμενο της επιθυμίας ή της σκέψης, εμπνέει κίνηση χωρίς να μετακινείται. Αυτό, σύμφωνα με τον Αριστοτέλη, είναι ο Θεός, το θέμα της μελέτης στη θεολογία. Σήμερα, όμως, οι φιλόσοφοι έχουν υιοθετήσει τον όρο «φιλοσοφία της θρησκείας» για το θέμα και τυπικά θεωρούνται ξεχωριστό πεδίο εξειδίκευσης, αν και εξακολουθούν να αντιμετωπίζονται από μερικούς, ιδιαίτερα καθολικούς φιλοσόφους, ως μέρος της μεταφυσικής.
Μίλτος Πασχαλίδης

Βιογραφία

Γεννήθηκε στις 31 Ιουλίου του 1969 στην Καλαμάτα Μεσσηνίας και μεγάλωσε στην Αθήνα. Οι σπουδές στο μαθηματικό τμήμα του Πανεπιστημίου Κρήτης, στο Ηράκλειο, αποτέλεσαν σταθμό στη ζωή και μουσική του καριέρα, με τη συμμετοχή του, αρχικά, στους Χαϊνηδες για να ακολουθήσει η προσωπική του πορεία. Υπηρέτησε τη θητεία του στη Λάρισα και σήμερα ζει στην Αθήνα ενώ συμμετέχει σε συναυλίες σε όλη την Ελλάδα. 
Το καλοκαίρι του 2016 κυκλοφόρησε ο 11ος προσωπικός του δίσκος με τίτλο "Περσείδες". Εκτός από τη σύνθεση τραγουδιών έχει γράψει και τρία βιβλία. Ο Πασχαλίδης έχει συνεργαστεί με πολλούς από τους μεγαλύτερους ερμηνευτές και τραγουδοποιούς στην Ελλάδα, όπως ο Γιώργος Νταλάρας, ο Δημήτρης Μητροπάνος, ο Θάνος Μικρούτσικος, ο Άλκης Αλκαίος, ο Βασίλης Παπακωνσταντίνου, ο Σωκράτης Μάλαμας, ο Λαυρέντης Μαχαιρίτσας, η Γλυκερία, η Γιώτα Νέγκα, ο Χρήστος Θηβαίος, η Νατάσσα Μποφίλου, ο Μπάμπης Στόκας, ο Γιάννης Χαρούλης, η Μιρέλλα Πάχου και άλλοι.

Συμμετοχές ως συνθέτης/στιχουργός (ενδεικτικά)

Δίσκος: ΑΛΛΑΖΕΙ ΚΑΘΕ ΠΟΥ ΒΡΑΔΙΑΖΕΙ - ΕΛΕΝΗ ΤΣΑΛΙΓΟΠΟΥΛΟΥ
"Κι Αν Με Βγάλανε Ελένη", Στίχοι: Ισαάκ Σούσης, Μουσική: Μίλτος Πασχαλίδης, (SONY MUSIC: 30/11/1999)
Δίσκος: ΤΟΥ ΕΡΩΤΑ ΚΑΙ ΤΗΣ ΦΥΓΗΣ - ΔΗΜΗΤΡΗΣ ΜΗΤΡΟΠΑΝΟΣ
"Πεθαμένες Καλησπέρες", Στίχοι & μουσική: Μίλτος Πασχαλίδης, (MINOS: 18/12/1998)
Δίσκος: ΛΟΓΙΑ ΨΥΧΗΣ - ΘΑΝΑΣΗΣ ΖΑΧΑΡΟΠΟΥΛΟΣ
"Το Βαλσάκι Της Ησυχίας", Στίχοι: Μίλτος Πασχαλίδης, Μουσική: Θανάσης Ζαχαρόπουλος, (THESIS: 10/9/1998)
Δίσκος: ΣΤΗ ΧΩΡΑ ΤΩΝ ΑΣΜΑΤΩΝ - ΚΑΛΛΙΟΠΗ ΒΕΤΤΑ
"Άνοιξη", Στίχοι: Γιώτα Βασιλακοπούλου, Μουσική: Μίλτος Πασχαλίδης, (VIRGIN: 14/5/1997)
Δίσκος: ΠΑΥΣΙΛΥΠΟΝ - ΛΑΥΡΕΝΤΗΣ ΜΑΧΑΙΡΙΤΣΑΣ
"Απουσία", Στίχοι & μουσική: Μίλτος Πασχαλίδης, (EMI: 24/1/1997)
Δίσκος: ΑΠΡΟΣΔΟΚΗΤΟΣ ΗΛΙΟΣ - ΧΡΙΣΤΙΝΑ ΜΑΡΑΓΚΟΖΗ
"Νυχτώνει γύρω", Στίχοι: Νίκος Μωραΐτης, Μουσική: Μίλτος Πασχαλίδης, (POLYMUSIC: Μάρτιος 2006)
Δίσκος: ΤΙ ΤΑ ΘΕΛΕΙΣ - ΔΗΜΗΤΡΗΣ ΜΠΑΣΗΣ 
"Χόρεψε στην Καταιγίδα" Στίχοι: Πόλυ Κυριάκου, Μουσική: Μίλτος Πασχαλίδης (2017)

Συμμετοχές ως τραγουδιστής (ενδεικτικά)

Δίσκος: Της πόλης ξωτικό - Απόστολος Μπουλασίκης
"Βόλτα", Στίχοι & μουσική: Απόστολος Μπουλασίκης, (EMI: 8/7/2003)
Δίσκος: Μάνος Λοΐζος - 20 Χρόνια μετά...
"Τσε Γκεβάρα" & "Ο Γέρο Νέγρο Τζιμ", (MINOS: 2/8/2002)
Δίσκος: Χωρίς σύνορα-Apurimac
"Τσε Γκεβάρα - Hasta Siempre", Μουσική: Carlos Puebla, Ελληνικοί στίχοι: Δέσποινα Φορτσέρα.
Δίσκος: Το μαντήλι της νεράιδας - Φένια Παπαδόδημα
"Ο Παπαγάλος", Στίχοι: Ζαχαρίας Παπαντωνίου, Μουσική: Μίλτος Πασχαλίδης
Δίσκος: Stavento - Γκαϊφύλλιας Θανάσης
"Κομοτηνή και Αντιστέκομαι", Στίχοι & μουσική: Θανάσης Γκαϊφύλλιας, (KITARO RECORDS: 21/4/1999)
Δίσκος: 16 πειραγμένα τραγούδια - Βαγγέλης Γερμανός
"Μάσκες", Στίχοι & μουσική: Βαγγέλης Γερμανός, (LYRA: 19/5/1998)
Αλφάβητο Ουτσέν

Το Ουτσέν (Θιβετιανά: དབུ་ཅན་, Γουίλι: dbu-can, οι παραλλαγές στην ορθογραφία περιλαμβάνουν τα ucen, u-cen, u-chen, ucan, u-, uchan, u-chan, και ucän) είναι το όρθιο στυλ του Θιβετιανού αλφαβήτου. Το όνομά του σημαίνει "με το κεφάλι", και είναι η μορφή του αλφαβήτου που χρησιμοποιούνται για εκτυπώσεις και επίσημα χειρόγραφα.
Χρησιμοποιείται για την γραφή της Θιβετιανής και της γλώσσας Ντζόνγκχα, η επίσημη γλώσσα του Μπουτάν.
Υπάρχουν επίσης μια σειρά από καλλιγραφικές μορφές του Θιβετιανού αλφαβήτου, μερικές φορές συλλογικά αναφερόμενες ως ουμέ (Θιβετιανά: དབུ་མེད་, Γουίλι: dbu-med), "ακέφαλος."
Βιβλιόφωνο

To βιβλιόφωνο είναι συσκευήπου επιτρέπει την επικοινωνία μεταξύ ενός φυσικού αντικειμένου και της ψηφιοποιημένης πληροφορίας που περιέχεται σε μία βάση δεδομένων. Πρωτοχρησιμοποιήθηκε το 2007 κατά την εφαρμογή του προγράμματος «Διαδραστική Παιδική Βιβλιοθήκη» στη Δημοτική Βιβλιοθήκη του Άαρχους της Δανίας.
Η συσκευή δοκιμάστηκε στις δύο φυσικές εκδοχές της από βιβλιοθηκονόμους και μαθητές σχολείων της περιοχής.

Περιγραφή και λειτουργία

Στην πρώτη μορφή της αποτελείται από δύο «χωνιά» συνδεδεμένα με ένα καλώδιο. Το ένα τοποθετείται από το χρήστη πάνω σε ένα βιβλίο και το άλλο χρησιμοποιείται για ηχείο και μικρόφωνο ηχογράφησης. Στην δεύτερη μορφή της, η συσκευή μοιάζει με «δοχείο λαδιού» του οποίου η βάση τοποθετείται πάνω στο βιβλίο, στο δε πάνω μέρος του, υπάρχει ηχείο ώστε μπορεί να ακούγονται τα διάφορα ηχητικά μηνύματα από ολόκληρη ομάδα ακροατών. Και στην εκδοχή αυτή υπάρχει μικρόφωνο για ηχογράφηση νέων μηνυμάτων.
Η συσκευή διαβάζει ετικέτα ταυτοποίησης μέσω ραδιοσυχνοτήτων RFID, η οποία αντικαθιστά τους συνήθως χρησιμοποιούμενους κατά το παρελθόν γραμμωτούς κωδικούς. 
Ο σκοπός του βιβλιόφωνου είναι να προσφέρει πρόσθετες πληροφορίες για το βιβλίο, όπως άρθρα κριτικών, συνεντεύξεις συγγραφέων, γνώμες αναγνωστών ή οτιδήποτε άλλο σχετικό. Όλος αυτός ο σχολιασμός του συγκεκριμένου βιβλίου προβλέπεται πως θα βοηθήσει το χρήστη της βιβλιοθήκης να διαλέξει ένα βιβλίο ανάλογα με τα ενδιαφέροντά του και τις ανάγκες του. Επιπλέον, μπορεί να προσθέσει και ο κάθε νέος αναγνώστης το δικό του σχολιασμό.

Ωφέλειες

Τα κέρδη επομένως από το βιβλιόφωνο είναι τριπλά. 
Πρώτον, να καθοδηγηθούν οι μαθητές καλύτερα στην επιλογή βιβλίων της αρεσκείας τους, αφού αρκετές έρευνεςέχουν αποδείξει πως οι μαθητές αναζητούν το επιθυμητό για αυτούς υλικό για διάβασμα ανάλογα με το θέμα και το λογοτεχνικό είδος, οπότε τα σχόλια που θα τους προσφέρει το βιβλιόφωνο θα τους βοηθούν σημαντικά.
Δεύτερον, οι ήδη αποθηκευμένες πληροφορίες για τα βιβλία (μεταδεδομένα) τις οποίες η βιβλιοθήκη έχει ήδη συγκεντρώσει στον ιστότοπό της, στο ειδικό ιστολόγιό της ή ακόμη σε ειδικές λίστες είναι πιο άμεσα και εύκολα διαθέσιμες μέσω του βιβλιόφωνου. Ο χρήστης δηλαδή αντί να αναζητεί τα μεταδεδομένα σε διάφορες πηγές, τα βρίσκει όλα συγκεντρωμένα πάνω στο βιβλίο πριν το φυλλομετρήσει.
Τρίτο, και ίσως πιο σημαντικό, δίδεται η ευκαιρία στον ίδιο τον αναγνώστη να προσθέσει τη δική του γνώμη και πιθανόν να επηρεάσει αρκετούς συνομηλίκους του να αναζητήσουν ένα συγκεκριμένο βιβλίο. 
Η συνομιλία αυτή των χρηστών – αναγνωστών με το βιβλίο μετατρέπει την απλή αναζήτηση ενός βιβλίου από ένα «μοναχικό» αναγνώστη σε ζωντανή διαδραστική κοινωνική δραστηριότητα. Όποια εκδοχή του βιβλιόφωνου και να χρησιμοποιηθεί, ομαδική ή ατομική, διευκολύνει την ανταλλαγή πληροφοριών μεταξύ πολλών ατόμων τη στιγμή ακριβώς που τις χρειαζόμαστε.
Μπεσκιοϊλού Αντέμ

Γενικά

Γεννήθηκε το στο χωριό Καλίστη Σουρμένων της επαρχίας Τραπεζούντας. Η Καλίστη αποτελεί μέρος ενός συμπλέγματος οικισμών, το Μπέσκιοϊ, που στα ελληνικά σημαίνει «πέντε χωριά». Εγκαταστάθηκε στην Κωνσταντινούπολη με την οικογένειά του αφού τελείωσε το λύκειο, όπου ζει μέχρι και σήμερα.
Με την ποντιακή λύρα άρχισε να ασχολείται όταν πήγαινε στο δημοτικό σχολείο. Το 2000 κυκλοφόρησε στην Τουρκία το πρώτο του άλμπουμ (Yanarım Ateşine), το οποίο περιλαμβάνει και ένα τραγούδι στην ποντιακή διάλεκτο, με τίτλο «Ασα παρχάρα». Μετά από τη δημοσίευση του άλμπουμ Yanarım Ateşine, σε εμφάνιση που είχε στην ελληνική τηλεοπτική εκπομπή «Οι Φάκελοι» που παρουσίαζε τότε στο Mega Channel ο Αλέξης Παπαχελάς, ο Αντέμ είπε ότι τα ποντιακά είναι η μητρική γλώσσα με την οποία έζησε και θέλει να την κρατήσει. Για τον πατέρα του είπε, «αν έλεγε δυο, τρία, τέσσερα τουρκικά λόγια, έλεγε δέκα, δεκαπέντε ποντιακά.» Το 2005 κυκλοφόρησε στην Ελλάδα σε συνεργασία με τον Νίκο Μιχαηλίδη και τον Φίλιππο Κεσαπίδη το άλμπουμ Ρωμαίικα Τραγωδίας με περιεχόμενο 15 ποντιακά τραγούδια. Η τρίτη του δισκογραφική εργασία κυκλοφόρησε στην Τουρκία το 2007 σε συνεργασία με τον Κερίμ Αϊντίν με τίτλο Gülüm Demedim mi Sana, το οποίο περιέχει δύο τραγούδια στα ποντιακά («Αγαπώ σε, αγαπάς με», «Επέγναμ σα παρχάρια»).
Έλληνες της Δανίας

Ιστορία

Οι πρώτοι Έλληνες μετανάστες φαίνεται να φτάνουν στην Δανία την δεκαετία του 60' από τον Έβρο και την Καστοριά ως έμποροι γούνας. Οι περισσότεροι από αυτούς τους αρχικούς μετανάστες επέστρεψαν στην Ελλάδα καθώς ο τομέας αυτός κατέστη οικονομικά άστατος. Μερικοί πολιτικοί πρόσφυγες εγκατέλειψαν την Ελλάδα κατά την διάρκεια της Στρατιωτικής δικτατορίας (1967-1974). Ήταν αριθμητικά μικροί, αλλά προκάλεσαν μεγάλη συμπάθεια από τον πολιτικά φιλελεύθερο πληθυσμό της Δανίας. Αρκετοί Έλληνες φοιτητές επέλεξαν τη Δανία ως προορισμό τους μετά το 1981 επίσης, όταν η Ελλάδα έγινε μέλος της Ευρωπαϊκής Οικονομικής Κοινότητας.
Γκοκχάν Ζαν

Βιογραφικό

Ο Γκοκχάν Ζαν γεννήθηκε στις 7 Σεπτεμβρίου του 1981 στην Αντιόχεια της Τουρκίας και έχει ύψος 192 εκ.Ξεκίνησε την καριέρα του το 1999 από την Χατάισπορ και ακολούθησε μια τριετής παρουσία στην Τσανακαλέ μέχρι το 2003 όταν και αποκτήθηκε από την Μπεσίκτας όπου αγωνίζεται μέχρι σήμερα.Τη σεζόν 2004/05 είχε παραχωρηθεί με τη μορφή δανεισμού στην Γκαζιαντέπσπορ.
Είναι διεθνής 26 φορές με την Εθνική Τουρκίας από το 2006 όταν και πραγματοποίησε το ντεμπούτο του και ήταν μέλος της ομάδας που έφτασε μέχρι τα ημιτελικά του EURO 2008,παίρνοντας χρόνο συμμετοχής στα ματς εναντίον της Κροατίας και της Γερμανίας.
Γκιρμίτγια

Οι Γκιρμίτγια ή Τζαχάτζι είναι απόγονοι των μισθωμένων Ινδών εργατών που μεταφέρθηκαν στο Φίτζι, το Μαυρίκιο, τη Νότιο Αφρική, την Ανατολική Αφρική, την Μαλαϊκή Χερσόνησο και τη Καραϊβική για να εργαστούν σε φυτείες ζαχαροκάλαμου για την ευημερία των Ευρωπαίων εποίκων και να σώσει τους κατοίκους των Φίτζι από το να έχουν να εργαστούν σε αυτές τις φυτείες και έτσι να διατηρήσουν τον πολιτισμό τους. Η "Συμφωνία" είναι ο όρος που επινοήθηκε στο "Γκιρμίτ", που αναφέρεται στη "Συμφωνία" της Βρετανικής Κυβέρνησης με τους Ινδούς εργάτες ως προς τη διάρκεια παραμονής στα νησιά Φίτζι και την Καραϊβική, και πότε θα τους επιτραπεί να γυρίσουν στην Ινδία.
Κεράλα Σαχίτγια Ακαντεμί

Η Κεράλα Σαχίτγια Ακαντεμί ή Ακαδημία για τη Μαλαγιαλαμική λογοτεχνία είναι αυτόνομος οργανισμός που ιδρύθηκε για την προώθηση της γλώσσας Μαλαγιαλάμ και λογοτεχνίας. Βρίσκεται στο Θρισούρ της Κεράλας στην Ινδία.

Ιστορία

Η ακαδημία εγκαινιάστηκε στις 15 Οκτωβρίου 1956 από τον Τσιθίρα Θιρούναλ Μπαλαράμα Βάρμα (1913-1991), πρώην βασιλιάς του Τραβανκόρ στο Θιρουβανανθαπούραμ. Μεταφέρθηκε στο Θρισούρ τον Σεπτέμβριο του 1957. Αν και η κυβέρνηση της Κεράλα παρέχει χρηματοδότηση και υποστήριξη για την ακαδημία, η διοίκηση της ακαδημίας είναι αυτόνομη, σύμφωνα με το σύνταγμα. Η ακαδημία αναγνωρίζει τα ανώτερα λογοτεχνικά έργα μέσα από ετήσια λογοτεχνικά βραβεία για την Ποίηση, το Μυθιστόρημα, την Ιστορία, το Θέατρο, τη Λογοτεχνική κριτική, τη Βιογραφία - αυτοβιογραφία, το Οδοιπορικό, το Χιούμορ, τη Μετάφραση, τη Παιδική λογοτεχνία και άλλα. Το 2016 επικεφαλής ήταν ο διηγηματογράφος στα Μαλαγιαλάμ Βαϊσαχάν στην θέση του Προέδρου, η Χαντίτζα Μούμταζ ως Αντιπρόεδρος και ο Κ. Π. Μοχάναν ως Γραμματέας.

Δραστηριότητες

Η ακαδημία έχει μια από τις καλύτερες βιβλιοθήκες στη Κεράλα. Είναι εγκεκριμένο διδακτορικό κέντρο ερευνών για τα πανεπιστήμια στην Κεράλα. Η Ακαντεμί επίσης, κατέχει την περιοδική βιβλίο του φεστιβάλ για την προώθηση της ανάγνωσης μεταξύ των μαζών. Η Ακαντεμί δημοσιεύει τακτικά τα περιοδικά Sahithyalokam, Sahithya Chakravalam και τοΜαλαγιαλάμ Literature Research (στα αγγλικά). Η ακαδημία βραβεύει επίσης το επιφανές Εζουθάτσαν Πουρασκάραμ, το οποίο πήρε το όνομά του από τον Θουντσάθθου Εζουθάτσαν, πατέρα της Μαλαγιαλαμικής λογοτεχνίας. Το βραβείο δίνεται σε ετήσια βάση σε εξέχοντες λογοτέχνες.
Ζιλμπέρ Ουνγκμπό

Βιογραφία

Γεννήθηκε το 1961. Ακολούθησε σπουδές Διοίκησης Επιχειρήσεων στο Πανεπιστήμιο της Λομέ, ενώ επίσης κατέχει ακαδημαϊκό τίτλο από το Πανεπιστήμιο του Κεμπέκ του Τρουά Ριβιέ, στον Καναδά, στα λογιστικά και στην οικονομία.
Το 2003 ανέλαβε σε σημαντικές θέσεις στο Αναπτυξιακό Πρόγραμμα των Ηνωμένων Εθνών (UNDP), ανάμεσα στις οποίες και περιφερειακός διευθυντής του προγράμματος για την Αφρική

Πρωθυπουργία

Στις 7 Σεπτεμβρίου του 2008 διορίστηκε από τον πρόεδρο Φωρ Γκνασινγκμπέ στο αξίωμα του πρωθυπουργού. Διαδέχθηκε έτσι τον Κομλάν Μαλί, ο οποίος είχε παραιτηθεί δύο ημέρες πρωτύτερα. Ο διορισμός του θεωρήθηκε έκπληξη, καθώς δεν ήταν ως τη στιγμή εκείνη σημαντικό πολιτικό πρόσωπο για τη χώρα.
Ο Ουνγκμπό παραιτήθηκε από την πρωθυπουργία τον Ιούλιο του 2012. Τον διαδέχθηκε στην πρωθυπουργία το 2012 ο Κουέζι Αουμέι-Ζουνού.
Κοντκόντ

Περιγραφή

Το Κοντκόντ, έχει μικρό κεφάλι, μεγάλα πόδια και παχιά ουρά.Τα ενήλικα άτομα, ζυγίζουν από 2 έως 2,5 κιλά, με μήκος από 37 έως 51 cm και μήκος ουράς από 20 έως 25 cm.Το ύψος του στους ώμους, είναι περίπου 25 cm.
Το χρώμα της γούνας του, είναι καφέ - κίτρινο ή γκρι - καφέ.Το σώμα του, είναι γεμάτο μαύρες βούλες και δακτύλιους στην ουρά.Τα αυτιά, οι ώμοι και ο λαιμός, έχουν μαύρες ραβδώσεις με λευκό χρώμα.Ο μελανισμός στα Κοντκόντ, είναι ιδιαίτερα συχνός.

Κατανομή και οικότοποι

Τα Κοντκόντ, ζούνε σε εύκρατα, τροπικά δάση στη νότια πλαγιά των Άνδεων και σε παράκτιες περιοχές.Ζουν επίσης, σε δάση της Χιλής, με χαρακτηριστικό φυτό το Μπαμπού.Προτιμούν τα αειθαλή, εύκρατα τροπικά δάση, τα φυλλοβόλα εύκρατα υγρά δάση, τους θαμνώνες και τα κωνοφόρα δάση.Συνήθως, απαντώνται σε δάση και θαμνώνες, ενώ σπανιότερα, σε καλλιεργούμενες εκτάσεις.
Τα Κοντκόντ, ζούνε σε υψόμετρο έως και 1900 μέτρων.Στην Αργεντινή, έχουν καταγραφεί σε υγρά, ορεινά δάση, με διάφορα φυτά, όπως Μπαμπού.

Οικολογία και συμπεριφορά

Τα Κοντκόντ, είναι εξίσου ενεργά και την ημέρα και τη νύχτα.Κατά τη διάρκεια της ημέρας, ξεκουράζονται σε ρεματιές με πυκνή βλάστηση και σε σωρούς από ακανθώδεις θάμνους.Είναι άριστοι ορειβάτες και εύκολα μπορούν να αναρριχηθούν σε δέντρα με διάμετρο 1 μέτρου.Τρέφεται με πουλιά, σαύρες, τρωκτικά, σε ρεματιές και δάση, καθώς επίσης και αργυροπούλια, τσίχλες, αλλά και οικόσιτα κοτόπουλα και χήνες.
Το φάσμα του αρσενικού, καλύπτει μια έκταση 1 έως 2,5 τετ. χιλιομέτρων, ενώ τα θηλυκά, καλύπτουν μια πιο μικρή έκταση 0,5 έως 0,7 χιλιομέτρων.

Αναπαραγωγή

Η κύηση, διαρκεί περίπου 72 με 78 ημέρες.Συνήθως, γεννούν 3 γατάκια.Αυτό το είδος, μπορεί να ζήσει έως και 11 χρόνια.